ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπoυ*

**ΔΕΛΤΙΟ ΤΥΠΟΥ  *25/9/2025***

**ΓΙΟΡΤΕΣ ΠΟΛΗΣ: ΕΚΘΕΣΗ ΖΩΓΡΑΦΙΚΗΣ ΤΟΥ ΔΗΜΗΤΡΗ ΔΙΜΕΛΗ, “ΧΡΩΜΑ, ΨΥΧΗ ΚΑΙ ΧΑΜΟΓΕΛΟ, Η ΤΕΧΝΗ ΩΣ ΤΟΝΩΤΙΚΟ ΖΩΗΣ”**

Το Σάββατο 27 και την Κυριακή 28 Σεπτεμβρίου, θα πραγματοποιηθεί στο Φουαγιέ του Δημοτικού Κινηματοθεάτρου “Γιάννης Ρίτσος”, Έκθεση ζωγραφικής με έργα του καλλιτέχνη Δημήτρη Διμελή με τίτλο “Χρώμα, Ψυχή και Χαμόγελο, Η ΤΕΧΝΗ ΩΣ ΤΟΝΩΤΙΚΟ ΖΩΗΣ”.  
  
Ο Δήμος Αγίας Βαρβάρας σας προσκαλεί όλες και όλους, μαζί να ανακαλύψουμε τη μαγεία της τέχνης, μέσα από τα μοναδικά έργα ζωγραφικής του Δημήτρη Διμελή!  
  
Διάρκεια έκθεσης:

* 27/9/2025 ώρες: 5 μ.μ. έως 9 μ.μ.
* 28/9/2025 ώρες: 9 π.μ. έως 1 μ.μ. και 5 μ.μ. έως 9 μ.μ.

Τα εγκαίνια της έκθεσης θα πραγματοποιηθούν το Σάββατο 27 Σεπτεμβρίου στις 7 μ.μ. με ομιλία του Δημήτρη Διμελή με θέμα “Η τέχνη ως τονωτικό ζωής”.   
Η εκδήλωση θα πλαισιωθεί μουσικά από τον τενόρο Σταμάτη Μπερή, καλλιτεχνικό διευθυντή του Δημοτικού Ωδείου.  
  
Ο Δημήτρης Διμελής είναι ψηφιδογράφος και ζωγράφος. Γεννήθηκε στον Πειραιά το 1951. Είναι απόφοιτος της Φαρμακευτικής Σχολής του Πανεπιστημίου Αθηνών. Παρακολούθησε μαθήματα καλλιτεχνικής φωτογραφίας από τον βραβευμένο με το Α’ πανελλήνιο βραβείο καθηγητή φωτογραφίας κ.Νίκο Αποστολόπουλο. Διδάχτηκε την τέχνη και τεχνική του ψηφιδωτού επί 4 χρόνια από τον εικαστικό ψηφιδογράφο κ.Κωνσταντίνο Μουντζούρη. Διδάχτηκε ζωγραφική το 2006-2007 από την ζωγράφο κ.Μελίνα Παπαγεωργίου και το 2004-2005 από τον ζωγράφο κ.Δημήτρη Ρουσσάκη. Έχει συμμετάσχει στην έκθεση εικαστικών Egyptian Cultural Center-Embassy of Egypt-Athens. Έχει συμμετάσχει στην 4η & 5η διαδημοτική έκθεση εικαστικών τεχνών Δυτικής Αττικής, όπως και σε πολλές ομαδικές εκθέσεις. Ψηφιδωτά όπως και ζωγραφικά του έργα βρίσκονται σε ιδιωτικές συλλογές, όπως και στο ξενοδοχείο Myconian Crown Suites στη Μύκονο.